Recela 12 : Numazu (gweta)

Recela 12 : Numazu ~  沼津 (JA)

Recela 12 : Numazu ( niponavon 	沼津  ) tir san-bareafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir san-toleafa ke enk ise va greelt koe Numazu kaatoer.

 Greelt ke Numazu 
Recela ke Numazu ( niponavon 沼津宿 ) koe Numazu widava ke Shizuoka winka tigiyir. 

Bak Edo sare Numazi tiyir trigafa widava, dem loa 1200 kolna, don 3 honjin gida is 55 yorida.

Gweta ke Hiroshige va koyasik  vanlanis va Numazu keno aalkirafa domega ke kuksa leve taelap koe faltapaf kelt nedir.
Tan koyasik va batakafe vage ke befoltik diskir ise va tengu xatcaxapa keve ge burer, i va xatcaxa bazesa da inafo ano artlanixo tir shinto Kotohira-gū kotgrupafo tumtaxo koe Shikoku ewala.

 Dere rupec 

 Stragela 

|style="vertical-align: top;"|

|}

Recela 12 : Numazu (gweta)
Recela 12 : Numazu (gweta)
Recela 12 : Numazu (gweta)